tomron87/hebrew-wikipedia-sentences-corpus huggingface dataset:
היא נשארה בבריטניה עד ה-5 בדצמבר 2010 על מנת לקדם את השיר.
PokerGO היא חברה אמריקאית שהוקמה בשנת 2017 כאתר שירותי Over the Top של תוכני פוקר, על ידי חברת האם Poker Central, שבבעלות קארי כץ וג'ואי קקטאי.
בנוסף להפקה ושידור, PokerGO מארגנת טורנירי פוקר ובראשם סבב PGT.
שירותי הזרמה תוכן ווידאו על פי דרישה
PokerGO בעלת זכויות השידור של סבבי פוקר שונים, ובהם אליפות העולם בפוקר, PGT, U.S.
בנוסף לשידורים חיים, החברה מפיקה לעיתים תוכניות לשידורי קטעים נבחרים מתוך הטורנירים, ומאפשרת צפייה בטורנירי עבר.
בנוסף, ישנן הפקות מקור של תוכניות והסכתים כ-Game of Gold, Real Talk ו-Dead Money.
רוב התכנים משודרים באתר החברה, אך לעיתים משודרים בצורה חלקית או מלאה בערוצי היוטיוב וה-Twitch.tv שלהם.
PokerNews הוא אתר אינטרנט המסקר פוקר מרחבי העולם, המציג כתבות על התעשייה, מידע על טורנירים, ראיונות ועוד.
האתר מנוהל על ידי חברת "iBus Media", אשר בבעלות חברת ההימורים הקנדית "The Stars Group".
PokerNews הוקם ב-2002 על ידי איש העסקים, פוליטיקאי ושחקן הפוקר הליטאי אנטנאס גווגה.
האתר פעל בשפה האנגלית והתמקד בפוקר בארצות הברית.
בהמשך השנים הושקו גרסאות בשפות רבות והאתר החל לסקר את כל סבבי הפוקר הגדולים בעולם.
החל מ-2007 הוכרז שהאתר יהיה המסקר הבלעדי של אליפות העולם בפוקר.
במהלך השנים גווגה מכר חלקים מבעלותו באתר לחברת "iBus Media", עד שב-2017 הפכה לבעלת המניות העיקרית.
Poké melodrama (בעברית: מלודרמה של פוקה) הוא אלבום הבכורה של הזמרת האיטלקייה אנג'לינה מנגו.
את האלבום הוציאה ב-31 במאי 2024 חברת התקליטים וורנר מיוזיק איטליה.
הוא כולל את השיר "La noia", שייצג את באירוויזיון 2024, ודורג במקום השביעי עם 268 נקודות.
באלבום השתתפו אמנים רבים, כמו מרקו מנגוני וברש, ויצאו ממנו שלושה סינגלים נוספים: "", "Fila indiana" ו-"Melodrama".
הוא דורג בראש מצעד האלבומים האיטלקי, הפרויקט המוזיקלי השני ברציפות של מנגו שדורג בין שלושת המקומות הראשונים של המצעד.
"Police Truck" הוא שיר של להקת הפאנק רוק (Punk rock) האמריקאית דד קנדיז.
השיר יצא לאור במקור במאי 1980 כבי-סייד של הסינגל "Holiday in Cambodia" ומאוחר יותר ביוני 1987 כרצועה הפותחת באלבום האוסף של הלהקה Give Me Convenience or Give Me Death.
השיר הוא התקפה סאטירית על מעשיהם של שני שוטרים ולוקח מבט בגוף ראשון מהרשויות עצמן.
הוא נוצר בהשראת תקרית שהתרחשה באוקלנד בסוף שנות השבעים.
הוא גם מתפקד באופן כללי יותר כהתקפה על שחיתות משטרתית של אותה תקופה.
"Police Truck" היה אחד השירים הפופולריים הראשונים של הקנדיז.
השיר בנוי סביב מקצב רוק גלישה (בדומה לשירים שנשמעו בסינגלים אינסטרומנטליים מוקדמים כמו "Pipeline" של להקת Chantays), ומודגש על ידי מובילי הגיטרה המהדהדים של איסט ביי ריי והפזמון היורד "ride, ride, how we ride".
"Police Truck", כמו רבים משירי הלהקה, משמש דוגמה ליכולת של Dead Kennedys לתאר תרחיש מטריד באמצעות מילים הומוריסטיות.
השיר הופיע בפסקול של משחק הסקייטבורד הפופולרי Tony Hawk's Pro Skater, לאחר שקיבל רישיון מלהקת דד קנדיז לשעבר.
רישיון זה עורר ביקורת מצד מעריצים רבים של דד קנדיז, שהשתמשו בו כדי לטעון כי איסט ביי ריי, קלאוס פלוריד וד.ה.
פליגרו אינם מחויבים עוד לאמונות האנטי-תאגידיות של הלהקה, בניגוד לסולן ג'לו ביאפרה; עם זאת, אלטרנטיב טנטקלס נתנו אישור לשיר להופיע במשחק.
השיר מופיע כגרסת כיסוי במשחק Guitar Hero Encore: Rocks the 80s עם מילים ששונו (המילה "drunks" בתחילת השיר מוחלפת ב-"punks", בעוד "ass" מוחלף ב-"butt", המילה "shit" מוחלף ב"stool" ו-"suck my dick" מוחלף ב-"take your pick").
שיר זה זמין גם יחד עם "California über alles" ו-"Holiday in Cambodia" עבור סדרת משחקי הווידאו Rock Band כתוכן להורדה.
בשנת 2021, להקת Punk Rock Karaoke והשחקן ויל ויטון כיסו את השיר.
Polaris Dawn היא משימת מחקר פרטית של החללית דרגון C207 מדגם דרגון 2 מתוצרת SpaceX.
המשימה שוגרה ב-10 בספטמבר 2024 מקייפ קנוורל, פלורידה, בהובלת האסטרונאוט הפרטי ואיש העסקים ג'ארד אייזקמן, שמכהן כמפקד המשימה.
המשימה נועדה לקדם את חקר החלל הפרטי באמצעות סדרת ניסויים טכנולוגיים ומדעיים במסלול גבוה, תוך הדגמת יכולות מתקדמות בטיסות חלל פרטיות.
המשימה כוללת ביצוע הליכת חלל פרטית ראשונה אי פעם, וכן ניסוי חשוב של רשת האינטרנט הלוויינית Starlink בחלל.
בנוסף, החללית הגיעה לגובה של כ-1,400 ק"מ מעל פני כדור הארץ, מה שהופך אותה למשימה המאוישת הגבוהה ביותר מאז עידן משימות אפולו.
הצוות של Polaris Dawn כולל ארבעה חברים:
תפקיד אסטרונאוט מפקד החללית ג'ארד אייזקמן טיסת חלל שנייה טייס סקוט פוטיט טיסת חלל ראשונה מומחית משימה שרה גיליס טיסת חלל ראשונה מומחה משימה
קצינת רפואה אנה מנון טיסת חלל ראשונה
אייזקמן המממן העיקרי של המשימה, וביחד עם אנשי SpaceX גיבש את תוכנית הטיסה, בחירת הצוות ושיווק האירוע.
אייזקמן יוביל את המשימה כמפקד, כאשר טייס הקרב לשעבר של חיל האוויר האמריקאי, סקוט פוטיט, ישמש כטייס החללית.
אייזקמן יפעיל בעיקר את החללית, בעוד פוטיט ישמש כגיבוי שלו.
חלוקת התפקידים הזו קריטית לאור הכללת הליכת החלל במשימה, שתבוצע על ידי אייזקמן.
משלימים את הצוות שני עובדי SpaceX, שרה גיליס ואנה מנון, שישמשו כמומחיות משימה.
גיליס, מהנדסת בכירה לתפעול חלל בחברה שמובילה גם את הכשרת המשימות לחלל פרטי, תצטרף לאייזקמן בהליכת החלל.
מנון, מהנדסת בכירה לתפעול חלל ומנהלת משימות בחברה, תשמש כקצינת הרפואה של המשימה.
היא תשתמש בניסיונה של שש שנים כביומדית ומבקרת טיסות בנאס"א, שם פיקחה על פעולות תחנת החלל הבינלאומית.
השיגור בוצע על ידי משגר פאלקון 9 ממתחם LC-39A שבמרכז החלל קנדי.
המשימה צפויה להימשך חמישה ימים, במהלכם יתבצעו ניסויים מדעיים שונים, לרבות הליכת החלל הראשונה על ידי צוות פרטי.
השיגור תוכנן להתבצע ב־27 באוגוסט 2024 ונדחה ל־28 באוגוסט 2024 בעקבות חשש לדליפת הליום במערכת ה-Quick Disconnect, בעוד Falcon ו-Dragon במצב תקין והצוות מוכן לשיגור למשימה בת מספר ימים למסלול נמוך סביב כדור הארץ.
ב-10 בספטמבר 2024, שוגרה רקטת Falcon 9 של SpaceX מקייפ קנוורל, פלורידה, כחלק ממשימת Polaris Dawn, שהיא משימת מחקר פרטית של החללית דרגון C207 מדגם דרגון 2. השיגור בוצע בהצלחה והביא את הצוות למסלול נמוך סביב כדור הארץ, שם החלו במשימה בת מספר ימים הכוללת ניסויים מדעיים וטכנולוגיים.
ביום הראשון של המשימה, הצוות החל בפרוטוקול נשימה מיוחד בן יומיים כהכנה להליכת חלל מתוכננת, וכן ביצע בדיקות של מערכת התקשורת Starlink.
במהלך המשימה, החללית הגיעה לגובה של כ-1,216 קילומטרים, מה שהפך את Polaris Dawn למשימת הדרגון הגבוהה ביותר נכון למועד המשימה.
בנוסף, החללית עברה דרך האנומליה הדרום-אטלנטית (SAA), אזור בו השדה המגנטי של כדור הארץ חלש יותר, מה שדרש מעקב צמוד אחרי מערכות החללית.
בסיום היום הראשון, החללית ביצעה שריפת מנוע להעלאת האפוגיאה, והצוות נכנס לתקופת מנוחה לקראת המשך המשימה.
במהלך המשימה, צוות החללית לובש חליפות EVA מדור חדש שעוצבו על ידי SpaceX.
חליפות אלו מתאפיינות בגמישות רבה יותר ובחומרים חדשים, לצד עיצובים משופרים של מפרקים ומערכת תצוגת Heads-Up חדשנית.
"Poison Cake" (בעברית: "עוגת רעל") הוא סינגל שהוקלט על ידי הזמר הבוסני-קרואטי מרקו בושניאק.
הוא יצא לאור ב-10 בינואר 2025 דרך חברת התקליטים אקוואריוס רקורדס, ונכתב על ידי בושניאק, בן פיין, אמה גייל, פיליפ מיידאק ובאס ויסינק.
לאחר זכייתו ב-Dora 2025 נבחר לייצג את באירוויזיון 2025, שהתקיים בבזל שבשווייץ.
"Poison Cake" הוא נכתב והולחן על ידי בושניאק, בן פיין, אמה גייל, פיליפ מיידאק ובאס ויסינק, שגם הפיק אותו מוזיקלי.
הוא נוצר בהשראת אגדות ופולקלורים שונים, דוגמת שלגיה ועמי ותמי, וכן גם בהשראת הסרט "העזרה".
הוא מאופיין ברגשות נקמניים, כעס ורצון לעשיית צדק.
בושניאק ציין כי "Poison Cake" הוא יצירה חדשנית עבורו ואמר: .
הזמרת הסרבית מיליצה פבלוביץ' ציינה בראיון לאתר החדשות הקרואטי "Index.hr" כי אהבה את השיר, את ההופעה הבימתית בקדם הארצי, ואת הרב-גוניות של בושניאק.
לעומתה, הכותב יוסיפ בושניאק, מאותה פלטפורמה, מטען כי השיר "שואף ליותר מדי, אך תוצאתו בינונית".
הוא השווה זאת להעתקה מ-"Bohemian Rhapsody" של קווין.
Dora 2025' הייתה תחרות הקדם הקרואטית, שאורגנה על ידי תאגיד השידור הקרואטי HRT לבחירת נציג קרואטיה לאירוויזיון 2025. התחרות כללה 24 שירים שהתמודדו בשני חצאי גמר, שנערכו ב-27 וב-28 בפברואר 2025, ובגמר שהתקיים ב-2 במרץ.
העולים לגמר מכל שלב נקבעו בהצבעה ציבורית בלבד, כאשר שמונה השירים המובילים מכל חצי גמר העפילו לשלב הסופי.
בגמר, הזוכה נקבע על ידי שילוב של 50% הצבעת חבר שופטים ו-50% הצבעת הקהל באמצעות הצבעה טלפונית.
ב-5 בדצמבר 2024 הוכרז בושניאק רשמית האחד המועמדים בתחרות.
"Poison Cake" שובץ להופיע בחצי הגמר השני, והעפיל לגמר לאחר שנבחר כאחד משמונת השירים המובילים.
בגמר הופיע כשיר ה-13 בסדר ההופעות, ודורג במקום הראשון לאחר שקיבל 83 נקודות מהשופטים ו-47 נקודות מהצבעת הקהל.
קרואטיה שובצה להתחרות בחלקו השני של חצי הגמר הראשון, שהתקיים ב-13 במאי.
קרואטיה הופיעה כמדינה ה-14, אחרי ולפני .
בסוף הערב הוכרזה קרואטיה כאחת מחמש המדינות שלא העפילו לשלב הגמר.
מאוחר יותר התברר כי קרואטיה הגיעה למקום ה-12 עם 28 נקודות.
Political Theory הוא שמו של כתב עת אקדמי דו-חודשי העוסק במדעי המדינה.
כתב העת נוסד בשנת 1973 ויוצא לאור על ידי SAGE Publications.
לורי בלפור (אוניברסיטת וירג'יניה) משמשת כעורכת הראשית מאז 2016. בין השנים 2005 ל-2012, העורכת הראשית הייתה פרופ' (אוניברסיטת נורת'ווסטרן), ואחריה כיהנה בתפקיד התאורטיקנית הפוליטית והפילוסופית (אוניברסיטת ג'ונס הופקינס).
בשנת 2021 מונו ג'ושוע פואה דינסטאג (אוניברסיטת קליפורניה, לוס אנג'לס), (אוניברסיטת אוטגו) ודווידה פנאג'יה (אוניברסיטת קליפורניה, לוס אנג'לס) כעורכים.
כתב העת מאונדקס ב- וב-.
על פי , לכתב העת יש אימפקט פקטור של 1 לשנת 2024.
Pon de Replay (בעברית: נגן זאת שוב) הוא שיר של הזמרת הברבדית ריהאנה מאלבום הבכורה שלה, Music of the Sun.
השיר יצא כסינגל הראשון מן האלבום ב-24 במאי 2005. השיר נכתב על ידי אלישה ברוקס, קרל סטרקן, אוון רוג'רס, ודה נובלס, הופק על ידי ודה נובלס, קרל סטורקן ואוון רוג'רס.
הסינגל הפך ללהיט גדול בעולם, בין היתר גם בבריטניה וארצות הברית כאשר נכנס למקום השני במצעד הבילבורד הוט 100 ובמצעד הסינגלים הבריטי.
לפני שחתמה על חוזה של 6 אלבומים עם חברת ההקלטות Def Jam השיר הוקלט עוד קודם כחלק מהניסיון שלה להתקבל לחברת תקליטים.
השיר הוא שיר דאנס-פופ, דאנסהול ו-R&B שכולל אלמנטים של פופ ורגאיי.
בשיר ריהאנה מבקשת מהדי ג'יי במועדון בו היא נמצאת לנגן את השיר האהוב עליה שוב וחזק יותר.
שם השיר הוא בשפה הבאג'ן קריאולית אחת משתי השפות הרשמיות בברבדוס, מקום הולדתה של ריהאנה.
השיר קיבל ביקורות חיוביות בעיקר ממבקרי מוזיקה, אשר שיבחו את הרכב השיר ואת הבחירה שלו בתור שיר הבכורה שלה.
השיר היה הצלחה מסחרית, הוא הגיע למקום הראשון בניו זילנד ולמקום השני במצעד הבילבורד הוט 100 וגם בבריטניה.
בין היתר השיר הגיע לחמישייה הפותחת גם באוסטריה, בלגיה, דנמרק ושווייץ.
מבחינה מסחרית השיר הצליח להגיע למעמד פלטינה כפולה עם מכירות של 2 מיליון עותקים ומכר בסך הכל בכל העולם כ-4 מיליון עותקים.
הקליפ המלווה את השיר בוים על ידי ליטל X, וכולל את ריהאנה במועדון עם חבריה, המבקשים מהדי-ג'יי לנגן את השיר האהוב עליהם שוב ושוב.
השיר במקור הוקלט עוד לפני שהחלה להקליט את אלבום הבכורה שלה כחלק מהניסיון שלה להתקבל לחברת תקליטים.
ההקלטה של השיר בין היתר הגיע לראפר ג'יי זי אשר היה הנשיא והמנכ"ל של חברת ההקלטות דאף ג'אם.
לאחר מכן הוא זימן אותה להיבחן מולו ומול המנהל המוזיקלי אל.
בריאיון ריהאנה סיפרה על הפגישה ואמרה: "זה היה ממש כשהייתי עצבנית...
הייתי כמו: 'אוי אלוהים, הוא ממש שם, אני לא יכולה להסתכל, אני לא יכולה להסתכל, אני לא יכולה להסתכל!
בהתחלה ג'יי זי היה ספקן לגבי קבלתה של ריהאנה מכיוון שהוא הרגיש ש-Pon de Replay היה גדול עליה אבל הוא אמר: "כששיר כזה גדול, קשה [לאמן חדש] לשיר.
אבל אני לא מחתים שירים אני מחתים אומנים".
השיר "Pon de Replay" יצא באמצעות iTunes ב-26 ביולי 2005, דרך דאף ג'אם.
השיר הוא שיר דאנס-פופ, דאנסהול ו-R&B שמושפע ממוזיקת רגאיי, הוא מכיל 100 פעימות בדקה ומבחינה ווקאלית טווח קולה של ריהאנה בשיר משתנה מטונים נמוכים (F♯3) לגבוהים (C♯5) וההפך.
מבחינה לירית השיר מתאר סיטואציה של בחורה הרוקדת במועדון ומבקשת מהדי ג'יי שינגן את השיר האהוב עליה שוב.
דאג רול מה-Metro Weekly השווה את המילים של השירים לשירים Music של מדונה ו-Play של ג'ניפר לופז בגלל השורה "Hey Mr.
בריאיון עם "קידז וורלד", הסבירה ריהאנה את התוכן הלירי של השיר, ואמרה: "זה רק צורת דיבור שאנחנו מדברים בברבדוס, זה לא נכון באנגלית, Pon פירושו על ו-de פירושו ה' הידיעה אז כביכול הפירוש של השיר זה להגיד לד'י ג'יי: "Put my song on the replay".
השיר קיבל ביקורות חיוביות ממבקרי המוזיקה אם כי הרבה מבקרים טענו שהשיר מאוד דומה לשיר "Baby Boy" של ביונסה משנת 2003. סאל סאלממני ממגזין "Slant" נתן ביקורת חיובית לשיר וטען שהדמיון בינו לבין "Baby boy" נובע מכך ששניהם שירים שמשלבים ביניהם דאנסהול ופופ.
בארי וולטר מ"רולינג סטון" כינה את השיר "סקסי ומתמצא".
בארצות הברית השיר זכה להצלחה רבה כאשר נכנס לעשירייה הפותחת תוך חודש בלבד ובשיאו הגיע למקום השני כשהשיר שחוסם אותו הוא השיר "We Belong Toghter" של מריה קארי ששהה 14 שבועות בראש המצעד.
בשבוע בו הגיע למיקום זה, זה גם היה השבוע בו היה לשיר שנוגן הכי הרבה בתחנות הרדיו.
השיר בילה בסך הכל 12 שבועות בעשירייה הפותחת במצעד ו-23 שבועות במצעד עצמו.
השיר גם הגיע למקום הראשון במצעד שירי הדאנס של בילבורד ולמקום השני במצעד ה-Mainstream Top 40. במצעד שירי ה-R&B והיפ-הופשל הבילבורד הוא הגיע רק למקום ה-23. בסך הכל השיר מכר 2 מיליון עותקים במדינה והגיע למעמד של פלטינה כפולה.
בניו זילנד השיר הגיע תוך 9 שבועות למקום הראשון לאחר שהיה במקום השני במשך 4 שבועות.
בסך הכל השיר בילה 7 שבועות בחמישייה הפותחת ו-16 שבועות במצעד.
באוסטרליה השיר הגיע בשבוע הראשון שלו למקום ה-13 ולאחר 9 שבועו הגיע למקום השישי שהיה מיקום השיא שלו.
בסך הכל השיר בילה 10 שבועות בעשירייה הפותחת ו-22 שבועות במצעד בסך הכל ובכך הגיע למעמד פלטינה במדינה עם מכירות של 70,000 עותקים.
באירופה השיר זכה להצלחה גדולה גם, הוא הגיע לעשירייה הפותחת ב-8 מדינות שונות באירופה ובמצעד הסינגלים האירופי הוא הצליח להגיע למקום השני.
בשווייץ הוא הגיע לראשונה למקום ה-8 ותוך 3 שבועות הגיע למקום ה-3 ובילה בסך הכל 41 שבועות במצעד.
בנורווגיה השיר הגיע בפעם הראשונה למקום 4 ועלה למקום ה-3 5 שבועות לאחר מכן, בסך הכל השיר בילה 15 שבועות במצעד.
בנוסף השיר הגיע גם לחמישייה הפותחת בדנמרק, אוסטריה ושוודיה והגיע לעשירייה הפותחת באיטליה ופינלנד.
בהולנד, צרפת וספרד השיר גם זכה להצלחה כאשר הגיע לעשרים העליונים במצעד.
בבריטניה השיר הגיע למקום השני שם נשאר במשך שבועיים וסך הכל נשאר 4 שבועות בעשירייה הפותחת.
הקליפ לשיר בוים על ידי ליטל X.
הקליפ נפתח בו רואים את ריהאנה וחברותיה מגיעות למועדון לילה אך המועדון שומם והאנשים בו משועממים ולא רוקדים בשל המוזיקה החלשה בו.
לאחר מכן ריהאנה מחליטה להכניס רוח חיים למסיבה, היא עולה על פלטפורמה ומתחילה לשיר ולרקוד למילות השיר וגורמת לדי ג'יי להגביר את המוזיקה.
אותם אנשים אשר ישבו משועממים מתקבצים סביב ריהאנה ומתחילים לרקוד כולל הראפר הקנדי קרדינל אופישאל שעושה הופעת אורח בקליפ.
לאחר מכן נראות סצנות שונות של אנשים רוקדים תוך כדי ריהאנה רוקדת בעצמה ריקודי בטן וכל האנשים מתקבצים סביבה והולכים אחריה לכל מקום שהיא הולכת.
ריהאנה הופיעה עם השיר במהלך שני הסיבובי הופעות הראשונים שלה.
בנוסף על מנת לקדם את השיר ריהאנה הופיעה עם השיר כמופע מקדים לטקס פרסי ה-VMA של 2005 ובנוסף גם בתהלוכה של חג ההודיה בנובמבר 2005.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה 2×2,000,000בריטניה (BPI)זהב259,500גרמניה (BVMI)זהב150,000דנמרק (IFPI Denmark)זהב10,000שוודיה (GLF)זהב20,000
Pop Life (חיי הפופ) הוא אלבום האולפן השלישי של הדי.ג'יי הצרפתי דייוויד גטה, אשר יצא ב-18 ביולי 2007.
Polythene Pam הוא שיר שנכתב על ידי ג'ון לנון (נחתם תחת הקרדיט לנון-מקרטני) ויצא באלבום Abbey Road של הביטלס.
השיר הוצג במקור במהלך ההקלטות לאלבום הלבן, ודמו שלו אשר הוקלט באֶשֶׁר (Esher) - עיר מגוריו של ג'ורג' האריסון נמצא ב-Anthology 3.
לנון תיאר את השיר הזה (ביחד עם השיר Mean Mr.
ב-1980, לנון אמר על השיר:"זה היה אני, זוכר אירוע קטן עם אישה מג'רזי, וגבר שהיה התשובה האנגלית לאלן גינסברג...
פגשתי אותו כשהיינו בטיול והוא לקח אותי חזרה לדירה שלו ולי הייתה בחורה ולו הייתה בחורה שהוא רצה להכיר לי.
הוא אמר שהיא הייתה לבושה בניילון (Polythene), דבר שהיה נכון.
היא לא נעלה מגפי ג'ק (Jackboots) או קילטים (Kilt, לפי שורות השיר), אני פשוט סוג של אדם מורכב.
סתם חיפשתי משהו לכתוב עליו".
לנון שר את השיר במבטא ליברפולי-סקאווסי (Scouse) כבד מאוד.
Polythene הוא וריאציה בריטית למילה Polyethylene.
השם Polythene Pam מקורו בכינויה של מעריצה של הביטלס משנותיהם המוקדמות, מימי מועדון המערה (The Cavern Club, מועדון רוק'נ'רול ליברפולי משנות ה-50' שבו הביטלס נהגו להופיע רבות בשנותיהם הראשונות) שנקראה פאט הודגט (כיום דוסון, Dawson) והייתה נוהגת לאכול לעיתים פוליתיאן.
היא נהפכה ידועה כ"פולית'ין פאט" (Polythene Pat)..
היא אמרה בריאיון: "נהגתי לאכול פוליתיאן כל הזמן.
הייתי קושרת אותם בקבוצות ואוכלת.
לפעמים אפילו נהגתי לשרוף פוליתיאן ואז לאכול את זה כשזה התקרר".
באלבום, השיר מחובר לרצועה הקודמת- Mean Mr.
Mustard מבחינה מוזיקלית, כשתי רצועות מאוחדות שמתנגנות אחת אחר השנייה ללא הפסקה ביניהם.
השירים גם מחוברים ביניהם מבחינה עלילתית, מכיוון שמוזכר בשיר Mean Mr.
חרדל בתרגום חופשי) יש אחות בשם פאם (Pam).
במקור, השורה "אחותו פאם..." (...His sister Pam) הייתה "אחותו שירלי..." (...His sister Shirley.
אחותו של לנון נקראת שירלי, שעליה נכתב השיר המקור), אך לנון שינה את השורה כדי לתרום להמשכיות של המחרוזת בצד השני של האלבום.
השיר Her Majesty היה אמור להיכלל בין Mean Mr.
Mustard לשיר זה, אך לאחר בקשתו של מקרטני הוסר.
השיר ממשיך ללא הפסקה לשיר הבא אחריו באלבום- She Came in Through the Bathroom Window.
ב-0:47 מישהו מתחיל לנגן בתוף מרים, ואז, בערוץ השמאלי, ניתן לשמוע את מקרטני צועק "Yeah!" בזמן שלנון צועק "Great!".
מבחינה יצירתית, השיר נגמר עם צלילים של סולו גיטרה, בכל נקודה שבה לנון אומר "נקשיב לזה כעת".
לנון צוחק, מלווה בצעקת "Oh, Look out!" של מקרטני, ופתאום, באופן כמעט בלתי-נשמע, מישהו אומר "אתה צריך..." (You should....) לפני המעבר לשיר הבא.
בנוסף, בסולו הגיטרה, ניתן לשמוע במידה מעטה מישהו סופר מספרים עוקבים.
ב-1976 רוי ווד מ-Electric Light Orchestra הקליט את השיר בשביל הסרט הדוקומנטרי-מוזיקלי All This And World War II (כל זה ומלחמת העולם השנייה).
ב-1999 הלהקה Atom and His Package הקליטו גרסת כיסוי לשיר באלבומם Making Love.
ג'ון לנון - קולות ראשיים, גיטרה אקוסטית בעלת 12 מיתרים, גיטרת רית'ם, מחיאות כפיים
פול מקרטני - קולות רקע, גיטרת בס, פסנתר חשמלי ואקוסטי
רינגו סטאר - תופים, תופי מרים, מאראקס, פעמוני פרות
Popcorn ("פופקורן") הוא להיט אינסטרומנטלי של המלחין גרמני-אמריקאי יהודי, גרשון קינגסלי, שהתפרסם בכל העולם בנגינת הסינתיסייזר של סטן פרי ולהקת "Hot Butter".
בשנת 1969 הוציא קינגסלי את האלבום "Music to Moog By" על טהרת השימוש בסינתיסייזר מוג, שזכה לביקורות נלהבות.
קינגסלי הפך לאחד מהיוצרים המרכזיים המשלבים מוזיקה אלקטרונית ומוג, והוציא אלבומים נוספים ברוח דומה.
בשנת 1972, סטן פרי ולהקתו "Hot Butter", שהקליטו גרסאות כיסוי אינסטרומנטליות, הקליטו גרסה משלהם ליצירתו של קינגסלי.
שם היצירה, "פופקורן", ניתן בהשראת הצליל המסונטז שמנגן את המלודיה המרכזית של הנעימה, אשר מזכיר את רעש הפצפוץ שמשמיעים גרגרי תירס מטוגן הפוקעים בזה אחר זה.
ביחס לגרסת המקור, זכה ביצוע זה להצלחה רחבה בהרבה, הפך ללהיט עולמי ודורג במקום הראשון בין היתר באוסטרליה וצרפת.
במרוצת הזמן זכתה הנעימה למספר רב של גרסאות כיסוי, ליוותה משחקי וידאו (במיוחד מסוג ארקייד), ונכללה בפס הקול של מגוון תוכניות טלוויזיה וסרטים.
מכיוון שההבנה כיצד מופקת מוזיקה אלקטרונית הייתה שמורה למעטים באותה התקופה, התפשטה שמועה עקשנית, שגרסה כי הנעימה (בעלת הצליל החדשני דאז) הולחנה והופקה על ידי תוכנת מחשב ייעודית.
המנגינה שימשה כמנגינת רקע במשחק המחשב דיגר.
Pompeii הוא שיר של הלהקה הבריטית באסטיל.
השיר יצא לאור ב-11 בינואר 2013 כסינגל הרביעי מאלבום הבכורה של הלהקה, Bad Blood.
השיר דורג במקום הראשון למשך שבועיים באירלנד, ובמקום השני באנגליה ובאיטליה.
השיר עוסק בתיאור חורבנה של העיר פומפיי שבאיטליה, שנהרסה כליל בהתפרצות הר הגעש וזוב שלידה.
הקליפ עלה לאתר YouTube ב-20 בינואר 2013. אורך השיר הוא 3 דקות ו-53 שניות.
בחור כלשהו (שמגולם על ידי דניאל סמית') הגר במבנה נטוש כלשהו יוצא עם האופניים למזללה.
כשהוא לוקח משקה והולך למוכרת הוא רואה שעיניה שחורות.
הוא ידע שזהו סימן רע, (עיניו יכולות להפוך לשחורות) והוא מתחיל לברוח.
יתר תושבי העיר גם היו בעלי עיניים שחורות.
הוא נכנס לאזור משחקי וידאו, הוא נכנס וראה שתי נערות שעיניהן שחורות והוא שוב בורח ומוצא מפתחות של רכב ישן שבו הוא נוסע למעין ערבה ופתאום נהיה תקר באחד הגלגלים.
הבחור הביט במראה במכוניתו והבחין שעיניו החלו להתרחב.
הוא יצא מרכבו במהירות ונעמד על צוק, עד שעיניו השחירו.
Popcorn Time (פופקורן טיים) היא תוכנת נגן מדיה חופשית בקוד פתוח וחוצת פלטפורמות.
התוכנה נועדה להוות תחליף חופשי לשירותי הזרמת וידאו מבוססי מינוי, כגון נטפליקס או Hulu.
התוכנה מזרימה תוכן וידאו פיראטי ישירות מ-YTS ושרתי טורנט אחרים.
התוכנה קיבלה תשומת לב תקשורתית חיובית ולא צפויה, והושוותה לנטפליקס, בשל קלות השימוש בה.
Popcorn Time הוסרה מהרשת בפתאומיות על ידי מפתחיה המקוריים ב-14 במרץ 2014, שטענו שהם רוצים להתרחק מהפרויקט במקום להמשיך לדון בחוקיותו.
בשל היותו מיזם קוד פתוח, כל המידע והתוכן להמשך פיתוחו והפצתו היו זמינים באופן חופשי לכל דורש, ועד מהרה החליפו מפתחים אחרים את מקומם.
הממשק של Popcorn Time מציג תמונות ממוזערות ושמות של סרטים, באופן הדומה מאוד לזה של שירות נטפליקס.
ניתן לערוך בהם חיפוש, או לדפדף בז'אנרים וקטגוריות.
כאשר המשתמש בוחר לצפות באחד מהסרטים, הסרט מוזרם אליו באמצעות פרוטוקול ביטורנט.
כמו לקוחות ביטורנט אחרים, Popcorn Time גם מעביר ו"זורע" הלאה את הסרט ללקוחות אחרים על ידי זרם ביטורנט.
בדומה לסרטים, יש תמיכה לסדרות רבות.
חוקיותה של Popcorn Time לא ברורה.
אתר האינטרנט של התוכנה טוען כי התוכנה "עשויה להיות לא חוקית בהתאם לחוקים מקומיים של מדינות", ואילו המפתחים המקוריים שלה מסרו את ההצהרה: "Popcorn Time, כפרויקט, הוא חוקי.
Popcorn Time פותחה במקור "בכמה שבועות"' על ידי קבוצת מפתחים מבואנוס איירס, ארגנטינה, שבחרו את "Pochoclín" (הנגזר מ-"pochoclo" - פופקורן, בלשון המקומית) כקמע שלהם.
הם האמינו, שפיראטיות היא "בעיית שירות", שנוצרה בגלל "תעשייה שמציגה חדשנות כאיום על המתכון העתיק שלה לאיסוף רווחים".
הם טענו, שספקי הזרמת וידאו הטילו יותר מדי הגבלות וכפו שירות לא מקביל בין מדינות שונות.
קוד המקור של התוכנה אוחסן ב-GitHub, כפרויקט קוד פתוח.
תורמים הוסיפו לתוכנה תמיכה ב-38 שפות - כולל עברית.
לפי ריאיון לאתר TorrentFreak, המפתחים הנוכחיים של Popcorn Time הוסיפו תמיכה ב-Chromecast, התקני DLNA ו-Apple TV.
Popcorn Time קיבלה תשומת לב תקשורתית בזכות קלות השימוש בה, כאשר האתרים PC Magazine, ו-CBS news מכנים אותה "נטפליקס לפיראטים", וציינו את היתרונות הברורים שלה על פני נטפליקס, כגון הגודל של הספרייה, וזמינות הבחירות האחרונות.
כתבת הוושינגטון פוסט, קייטלין דווי, אמרה כי ייתכן ש-Popcorn Time מנסה להפוך את המערכת המורכבת של שימוש בטורנטים, לנגישה וידידותית יותר למשתמשים על ידי יצירת מראה מודרני, נקי וממשק קל לשימוש.
ביום 14 במרץ 2014, אתר הבית של Popcorn Time ומאגר התוכנה ב-GitHub הוסרו בפתאומיות.
בעקבות זאת, קוד המקור אוחסן על שרתי המפיצים של התוכנה.
המפתחים אמרו כי אף על פי שהתוכנה קיבלה סיקור תקשורתי חיובי ולא צפוי, הם פשוט רוצים להמשיך הלאה, וכי "הניסוי שלנו הכניס אותנו בדלתות של דיונים אין-סופיים על פיראטיות וזכויות יוצרים, איומים משפטיים ומנגנון מפוקפק, שגורם לנו להרגיש בסכנה בעשיית מה שאנחנו אוהבים.
זה לא קרב שאנחנו רוצים לקחת חלק בו".
הם גם הודו לכלי התקשורת על כך שלא תקפו אותם בסיקורים אודות Popcorn Time, והסכימו עם דעותיהם כי תעשיית הקולנוע היא אנטי-צרכנית ומגבילה מדי בכל הקשור לחדשנות.
ב-16 במרץ 2014 Popcorn Time שוחררה שוב ב-GitHub על ידי קבוצה אחרת של מפתחים, אך הוסרה שוב ב-2 באפריל.
ב-11 באפריל, לאחר הנפילות הקודמות, פורסמה שוב התוכנה בדומיין חדש ובדף חדש ב-GitHub, שהוסר אף הוא, בטענה להפרת זכויות יוצרים.
ב-20 באוקטובר 2015 הגרסה הרשמית של התוכנה, popcorntime.io הוסרה מהרשת על ידי מתכנת שגורש מצוות הפיתוח.
ב-5 בינואר 2022 הודיעו popcorn-time.tw שהם סוגרים עקב מחסור במשתמשים.
שתי קבוצות עיקריות עוסקות בפיתוח התוכנה: קבוצה רשמית וקבוצה של קהילת משתמשי התוכנה.
ב-19 במאי 2015 הוציא בית המשפט המחוזי צו ארעי המורה לשישה ספקי אינטרנט ישראלים לחסום אתרים מהם ניתן להוריד את התוכנה.
בהמשך הדיון, ב-1 ביולי 2015, בוטל הצו הארעי עקב עמדתה של חברת בזק בינלאומי.
"Popular Song" הוא סינגל של הזמר מיקה בהשתתפות הזמרת אריאנה גרנדה, אשר נכלל באלבום הבכורה של גרנדה שיצא לאור ב-30 באוגוסט 2013. השיר מופיע כרצועה ה-11 באלבום הבכורה של גרנדה, Yours Truly, והוא גרסת דואט מחודשת לשיר של מיקה שיצאה כסינגל לקידום האלבום.
השיר, הכולל אלמנטים ולחן מתוך המחזמר "מרשעת", עוסק בעידוד המאזינים למצוא את זהותם האמיתית במקום להיכנע ללחץ חברתי, ונחשב לאחד משיתופי הפעולה הבולטים באלבום הבכורה של גרנדה.
השיר "Popular Song" יצא לאור כחלק מאלבום הבכורה של אריאנה גרנדה, Yours Truly, שיצא לאור ב-30 באוגוסט 2013. השיר מסמן שלב של שיתופי פעולה בקריירה המתהווה של גרנדה, שכללה באלבום זה אירוחים של אמנים נוספים כגון ביג שון, ניית'ן סייקס ומק מילר.
הוצאת השיר התרחשה בתקופה בה גרנדה ביססה את מעמדה כזמרת פופ ו-R&B, במקביל למעבר מתפקידה ככוכבת נוער בערוץ ניקלודיאון (בסדרות "ויקטוריוס" ו"סאם וקאט") לעבר קריירה מוזיקלית בוגרת ומיינסטרימית.
"Popular Song" הוא במקור שיר של הזמר הבריטי מיקה.
השיר נכלל באלבום הבכורה של גרנדה כגרסת כיסוי או עיבוד מחודש לשיר שהופיע באלבומו של מיקה, כאשר הגרסה המשותפת נועדה לשמש כסינגל.
מבחינה רעיונית, השיר עוסק בנושאים של קבלה עצמית והתמודדות עם לחץ חברתי.
הוא מעודד את המאזינים הצעירים למצוא את זהותם האמיתית במקום להיות אובססיביים לגבי סטטוס חברתי, פופולריות או סמלי סטטוס חיצוניים כמו מכוניות יוקרה.
ההשראה המרכזית לשיר, וכן הלחן והאלמנטים המוזיקליים שבו, שאובים מתוך השיר "Popular" מתוך המחזמר "מרשעת".
גרנדה עצמה ידועה כחובבת מושבעת של המחזמר ואף ביצעה שירים מתוכו בהזדמנויות שונות בראיונות רדיו, שם הצהירה כי תפקיד החלומות שלה הוא גלינדה (אותו גילמה לימים בסרט הקולנוע).
השיר מתכתב עם חוויות של נידוי חברתי ומציע פרספקטיבה של ניצחון הרוח האישית על פני המקובלות החברתית השטחית.
השיר לווה בווידאו קליפ רשמי בהשתתפותם של מיקה ואריאנה גרנדה.
הקליפ והשיר שימשו כחלק מקידום האלבום, אם כי הסינגלים המובילים במסע הקידום היו "The Way" ו-"Baby I".
השיר הוא רצועת פופ קצבית בעלת אופי תיאטרלי, החורגת מהקו הסגנוני הכללי של האלבום Yours Truly, המאופיין לרוב בהשראות רית'ם אנד בלוז ודו-וופ משנות ה-90 וה-50. מבקרים תיארו את סגנונו הייחודי של השיר ככזה המזכיר "שיר נושא לסיטקום של דיסני", בשל האווירה הקלילה, העליזה והבלתי מחייבת שלו.
מבחינה הפקתית, השיר תואר על ידי מגזין בילבורד כרצועה ה"מונעת על ידי גיטרות" ביותר באלבום.
העיבוד משלב אלמנטים פופיים קלאסיים כגון מחיאות כפיים בולטות, המעניקות לשיר קצב קופצני ואנרגטי.
השיר הוא דואט בין גרנדה לזמר הבריטי מיקה.
הביצוע המשותף מתואר כ"אלסטי" ומשוחרר, כאשר האינטראקציה הקולית בין השניים משדרת תחושה של הנאה ומשחקיות, בניגוד לרצינות והעומק המאפיינים בלדות אחרות באלבום כמו "Almost Is Never Enough".
השיר משלב פראזות קצרות ומעוררות השראה כחלק מהגשתו.
מבחינה הרמונית ומלודית, השיר שואב אלמנטים ברורים מתוך השיר "Popular" מהמחזמר "מרשעת", עיבוד המזוהה בקלות על ידי מאזינים ומבקרים כאחד, ומעניק לשיר את הנופך התיאטרלי שלו.
התמה המרכזית של השיר עוסקת במאבק החברתי של בני נוער, בדגש על הניסיון להשתלב וההתמודדות עם הדרה חברתית.
השיר משמש כהמנון ל"אנדרדוג", ומעודד מאזינים צעירים למצוא את זהותם האמיתית ולהישאר נאמנים לעצמם, במקום להיכנע ללחצים חברתיים או להיות אובססיביים לגבי הסטטוס הכלכלי והחברתי שלהם.
המסר העיקרי הוא שהפופולריות השטחית בתיכון היא זמנית, וכי הניצחון האמיתי שייך לאלו שנדחקו לשוליים אך נותרו נאמנים לעצמם.
השיר מסמפל ומבוסס על הנאמבר "Popular" מתוך המחזמר "מרשעת".
בעוד שבמחזמר הדמות גלינדה מנסה ללמד את אלפבה כיצד להיות מקובלת דרך שינוי חיצוני ושטחי, הגרסה של מיקה וגרנדה הופכת את הקערה על פיה - לועגת למי שרודף אחרי פופולריות ריקה מתוכן ומציגה אותה כחסרת חשיבות בטווח הארוך.
מילות השיר תוקפות ישירות את סמלי הסטטוס המזוהים עם "מקובלות" בקרב בני נוער.
השורה "It's not about who you are or your fancy car", מדגישה כי הערך העצמי אינו נמדד ברכוש או במעמד חיצוני.
השיר קורא למאזין להתמקד באמת הפנימית שלו.
הפרשנות המקובלת היא שהשיר מעודד העצמה אישית ומציע נחמה למי שחווה בריונות, על ידי הידיעה שבסופו של דבר, הכוח נמצא בידיים שלהם ולא בידי הבריונים.
התגובות לשיר בקרב מבקרי המוזיקה היו מעורבות, כאשר חלקם שיבחו את המסר החיובי והביצוע, בעוד אחרים ביקרו את אופיו הילדותי או התיאטרלי מדי ביחס לשאר האלבום.
בביקורת "רצועה-אחר-רצועה" של האלבום Yours Truly, בילבורד ציין כי השיר הוא הרצועה ה"מונעת על ידי גיטרות" ביותר באלבום, וכוללת מחיאות כפיים ומשפטי השראה קטועים.
עם זאת, המבקר ציין כי הדואט בין מיקה לגרנדה נשמע לעיתים קרובות כאילו "הם נהנים יותר מאשר המאזין עצמו".
בבלוג Soul In Stereo, הביקורת הייתה חריפה יותר.
המבקר ציין כי ללא קשר לגילו, הוא היה שונא את השיר, ותיאר אותו כרצועה שנשמעת כמו "שיר נושא לסיטקום חסר מחשבה של דיסני".
מנגד, המבקר הישראלי יוסי חרסונסקי ציין בביקורתו על האלבום כי גרנדה ביצעה "קאבר יפה" לשיר של מיקה.
האתר Plugged In, המתמקד בתוכן משפחתי, שיבח את המסר ה"פרו-חברתי" של השיר.
הביקורת ציינה לטובה את העובדה שגרנדה ומיקה מעודדים מעריצים צעירים למצוא את זהותם האמיתית במקום להיות אובססיביים לגבי סטטוס חברתי וכלכלי, וכי המסר נגד כניעה ללחץ חברתי הוא חיובי.
מבקרים ציינו כי השיר חורג מהקו הסגנוני הכללי של האלבום Yours Truly.
בעוד שרצועות אחרות מתאפיינות בבלדות R&B וסול עמוקות יותר, "Popular Song" תואר כרצועה שבה גרנדה "מתנערת מהרצינות" לטובת ביצוע "אלסטי" ומשוחרר יותר.
Poly1305 הוא שמו של קוד אימות מסרים קריפטוגרפי (בקיצור MAC) שפותח ב-2005 על ידי דניאל ברנשטיין.
האלגוריתם נועד להבטחת שלמות ואימות מסרים והוצע בתקן של IETF בטיוטה לאימות מסרים עבור פרוטוקול SSL/TLS.
קוד אימות מסרים הוא מרכיב קריטי באבטחת תעבורת רשת האינטרנט.
אלגוריתם MAC מקבל מפתח סודי ומסר באורך כלשהו ומפיק פיסת מידע קצרה הנקראת תג-אימות המשמשת לאימות וזיהוי מסר.
השולח והמקבל המשתפים ביניהם מפתח סודי יכולים לוודא באמצעותו שחילופי המסרים ביניהם העוברים ברשת פתוחה, לא שונו אם כתוצאה משגיאה או בזדון.
בהצעה המקורית נקרא האלגוריתם Poly1305-AES כשהוא פועל בשילוב עם AES.
הוא מפיק תג אימות באורך 16 בתים ממסר בכל אורך רצוי, תוך שימוש בשני מפתחות אחד עבור AES ואחד נוסף שניהם באורך 16 בתים (128 סיביות) וכן וקטור אתחול באורך 16 בתים.
ביטחון האלגוריתם קרוב מאוד לביטחון צופן AES כאשר ההפרש הוא לכל היותר עם מסר באורך של עד בתים, בהנחה שהמתקיף רואה לא יותר מ- בלוקים מאומתים עם תגי האימות שלהם ורשאי לבצע לכל היותר ניסיונות זיוף.
במילים אחרות אם AES קשה לשבירה אז Poly1305 בטוח.
האלגוריתם מאוד יעיל ונחשב ל'סטייט אוף דה ארט' במונחים של מהירות חישוב.
פחות מ- מחזורי שעון עבור מסר באורך בתים על מחשב אתלון.
המפתח פרסם קוד מקור ממוטב לשימוש חופשי ב-C ו-C++.
היות שהאלגוריתם מופרד מהצופן ניתן להחליף את AES בצופן אחר מהיר יותר או במידה שיתגלו בעיות אבטחה עם AES.
מאוחר יותר בשל שיקולי יעילות נבחר ChaCha כצופן הבסיסי עליו קוד האימות פועל.
ב-2014 בחרה גוגל ב-Poly1305 יחד עם צופן ChaCha כתחליף ל-RC4 ב-TLS/SSL לאבטחת רשת האינטרנט.
היישום הראשוני נועד לשיפור אבטחת תקשורת HTTPS בין דפדפני גוגל כרום על מערכות ההפעלה אנדרואיד לבין אתרי גוגל והוא החליף את AES-GCM.
לטענת גוגל השילוב החדש מניב שיפור של פי שלושה במהירות לעומת הקודם.
ב-2015 קוד אימות Poly1305 יחד עם ChaCha הפכו לתקן רשמי של IETF לאבטחת פרוטוקול TLS בטיוטה .
כמו כן שולב גם ב-OpenSSH כאלטרנטיבה להצפנה מאומתת.
היתרונות של קוד אימות המסרים Poly1305 הם:
הירידה בביטחון בהשוואה לצופן המקורי עליו הוא מבוסס אפילו עקב שימוש ממושך נמוכה מאוד.
קוד האימות משתמש בצופן סימטרי כקופסה שחורה לכן ניתן במידת הצורך להחליפו בצופן אחר בטוח יותר או מהיר יותר.
לפי הנתונים שפרסם המפתח קוד האימות הפגין ביצועים טובים מאוד על מחשבים שונים.
אלגוריתם מביא בחשבון חבילות מידע קצרות, ומאפשר אימות מהיר ללא תקורה מיותרת.
אחת ממטרות הפיתוח הייתה לאפשר טעינת אלפי מפתחות לזיכרון המטמון ושמירה על ביצועים טובים גם כאשר אין מספיק זיכרון.
הקוד תומך במקביליות ובשל פשטותו הרבה מאפשר ניצול תוספת חומרה להאצת ביצועים ובעיקר כדי לצמצם עיכובים עבור מסרים ארוכים.
קוד האימות Poly1305 אינו מעוגן בפטנט כלשהו למיטב ידיעת המפתח והוא חופשי לשימוש לכל מטרה.
נוסחת קוד האימות היא בעצם חישוב ישיר של פולינומים מודולו המספר הראשוני (מכאן נובע השם), כאשר בתי המסר משמשים כמקדמים.
עיקר התיאור מתייחס לריפוד והמרת הקלט ממחרוזת בתים למספרים שלמים באורך הרצוי והכנת המפתחות.
נתון המסר באורך בתים המיוצג על ידי אותו מחלקים לבלוקים בגודל .
אל הבלוקים הראשונים (השלמים) של המסר כאשר מתייחסים כאל המערך המכיל שלמים כך שכל מיוצג על ידי הפולינום הבא:
אם אינו כפולה של 16 אזי קיימים מספר בתים נוספים שיש להביא בחשבון לכן כוללים פולינום נוסף:
במילים אחרות מרפדים כל בלוק של 16 בתים ל-17 בתים על ידי הוספת בית אחד המכיל '1' בראש הבלוק.
אם המסר אינו כפולה של 16 משלימים באפסים נוספים כמידת הצורך כדי לקבל 17 בתים.
בכל מקרה מתייחסים לכל בלוק של 17 בתים כאל מספר שלם חיובי לפי סדר בתים קטן.
Poly1305 משתמש בשני מפתחות סודיים שצריכים להיות משותפים לשולח והמקבל.
המפתח הראשון משמש להצפנה עם AES ואילו השני מייצג מספר באורך 128 סיביות לפי סדר בתים קטן דהיינו: .
וכן חלק מסיביות צריכות להיות מאופסות.
ארבע הסיביות העליונות (המשמעותיות ביותר) של הבתים של צריכות להיות מאופסות (כלומר מתקבל בכל אחד מהם בנפרד מספר בטווח ).
שתי הסיביות הנמוכות (הכי פחות משמעותיות) של הבתים צריכות להיות אפס (כלומר מספר בטווח ).
לסיכום ישנם אפשרויות עבור .
במילים אחרות מורכב מארבעה חלקים באורך 32 סיביות כל אחד:
כל מסר חייב להיות מלווה בווקטור אתחול או ערך חד פעמי כלשהו כמו נומרטור.
וקטור האתחול הופך קלט לצופן הסימטרי כדי לקבל מחרוזת אקראית באורך 16 בתים.
ביתר פירוט, קוד האימות של המסר עם הערך החד פעמי ועם מפתחות ההצפנה ו- הוא מחרוזת של 16 בתים לפי סדר בתים קטן המחושבת על ידי:
האסטרטגיה להשגת ביצועים גבוהים כמובטח היא ניצול יכולות המעבד כמו ניצול יחידת הנקודה צפה המאפשר שימוש באוגרים גדולים במיוחד לביצוע פעולות אריתמטיות בסיסיות במהירות גבוהה בנוסף למספר אופטימיזציות הקשורות למעבד ספציפי.
מסיבה זו הוצעו מספר גרסאות של קוד המקור המותאמות במיוחד לחומרות נפוצות כמו פנטיום, אתלון, SPARC פאואר פיסי וכדומה.
כמובן שהצופן AES כאן אינו מנדטורי וניתן להחליפו בכל צופן אחר כל עוד מתייחסים לפלט הצופן כאל מספר שלם באורך 128 סיביות.
השולח והמקבל משתמשים באותה פונקציה הן כדי לחשב את תג האימות והן כדי לוודא שהתג אותנטי.
כאשר תג האימות מגיע למקבל יחד עם המסר, הוא מחשב בעצמו את הפונקציה האמורה על המסר ומשווה את התוצאות.
באחריות המשתמש לוודא שהמפתחות ו- סודיים ואקראיים.
ההנחה היא שהם נבחרו באופן בלתי תלוי בהתפלגות אחידה בטווח של ו- בהתאמה כך שההסתברות הכוללת לכל זוג כזה היא מתוך אפשרויות.
באחריות המשתמש לוודא שאינו משתמש באותו וקטור אתחול עבור שני מסרים שונים.
הדרך הכי קלה ליישם זאת היא על ידי הפעלת מונה כלשהו שמקודם באחד עבור כל מסר.
כדי למנוע כשל במקרה של נפילת המחשב ואובדן וקטור האתחול רצוי לאחסן בדיסק יחד עם המפתחות הסודיים וקטור אתחול חדש שטרם השתמשו בו.
קיימת הוכחה ש-Poly1305 מבטיח שהדרך היחידה שמתקיף יוכל לנחש ערכים כך שמתקיים שונים מאלו שנשלחו על ידי המקור כלומר זיוף תג האימות, היא לשבור את הצופן .
אם המתקיף לא מסוגל לשבור את והמקבל מקפיד להיפטר מכל הערכים שאינם אותנטיים כלומר אז המקבל יכול להיות סמוך ובטוח שקיבל רק מסרים אותנטיים ולא מזויפים.
כדי להעריך בכמות את הביטחון האמור, נניח שהמתקיף יכול להשיג עד מסרים מאומתים (אותנטיים) ותגי האימות שלהם יחד איתם, וכן נניח שהמתקיף רשאי לבצע לכל היותר ניסיונות זיוף של תגי האימות אותם הוא רשאי לשלוח ליעדם ולקבל בחזרה את התגובה האם התג התקבל כאותנטי או נדחה.
נניח עוד שההסתברות להצלחת המתקיף בשבירת הצופן היא כלומר אחרי שאילתות בסיכויים של חצי ועוד הוא מסוגל להבחין בין פלט הצופן לבין מחרוזת אקראית אמיתית.
אם למען הפשטות כל המסרים הם באורך הרי שבהסתברות של לפחות
כל ניסיונות הזיוף של המתקיף יתגלו ויידחו על ידי המקבל.
ביתר פירוט אם הרי שסיכויי המתקיף הם לכל היותר .
אף על פי שאין דרך להוכיח עבור צופן כמו AES למשל ש- קטן אולם ברור שהשאיפה העיקרית בכל צופן סימטרי היא להגיע ל- נמוך ככל האפשר, כי אחרת המשמעות היא שהמתקיף יוכל לשבור את הצופן.
ההוכחה לנכונות הצהרת הביטחון שהובאה מופיעה במאמר של דניאל ברנשטיין.
הסיבה לבחירת המספר הראשוני היא בשל המבנה הדליל שלו שמאפשר ביצוע מודולו מהיר גם בתוכנה וגם בחומרה.
יש כמה סיבות להוספת שנקרא Nonce (ערך חד-פעמי).
ראשית ביטחון גבוה יותר, לשם השוואה ביטחון פרוטוקול אימות מסרים ללא תוספת הוא מסדר גודל במקום .
כאן הוא מספר תגי האימות האותנטיים שהמתקיף השיג ו- מספר המסרים המזויפים שהמתקיף שלח לבדיקה.
הביטחון הולך ונחלש ככל שנוספים מסרים ולכן אינו מומלץ לשימוש ממושך.
שנית, באופן זה הפעלת AES נעשית במקביל ולא גורמת לעיכובים.
שלישית, מרבית היישומים כוללים Nonce בכל מקרה, מסיבות שונות כמו מניעת שידור חוזר של מסרים.
הסיבה למבנה המיוחד של נובעת מרצון לפשט ולהאיץ את יישום הפרוטוקול בקוד.
אף על פי שתאורטית עדיף לא הגביל את ולאפשר ערכים מקסימליים.
מצד שני ביטחון הפרוטוקול אינו נחלש במידה ניכרת כתוצאה מהמגבלה, כך שאפשר ליהנות מביצועים טובים יותר.
הפסידו קוד הבא אינו מייצג קוד שימושי ואינו ממוטב אלא נועד לצורך המחשה בלבד.
הפונקציה מקבלת את הפרמטרים הבאים: המסר , מפתח סודי , הערך שהוא תוצאת ההצפנה של עם המפתח באמצעות האלגוריתם הסימטרי המועדף; וכן אורך המסר בבתים ומחזירה את תג האימות .
כל הפרמטרים למעט האחרון מתקבלים כמערך בתים אולם עוברים המרה למספר שלם לפי סדר בתים קטן לדוגמה עבור המערך הביטוי ממיר את הבית ה- למספר שלם ומציב אותו במקום המתאים בתוך משתנה באורך 129 סיביות על ידי הזזה לשמאל (shift) שהיא כמו העלאה בחזקת .
יש לזכור שביישום מעשי חייבים להשתמש בספרייה אריתמטית למספרים ארוכים בשפת התכנות המועדפת כמו הספרייה GNU MP ל-C++ כי כאן כל המספרים השלמים גדולים מאוד.
Popular Problems הוא אלבום האולפן ה-13 של הזמר הקנדי לאונרד כהן.
האלבום יצא ב-22 בספטמבר 2014. רוב שירי האלבום הם חדשים, מלבד מספר שירים, שכבר בוצעו בעבר.
מאז צאתו זכה האלבום לביקורות חיוביות.
אתר Metacritic, המאגד ביקורות שונות, נתן לאלבום ציון 86 מתוך 100 משקלול של 26 ביקורות.
תום ג'ורק מאתר AllMusic כתב כי בגיל שמונים, כהן מראה שעוד יש לו מה להציע, וטען שזהו אלבומו הטוב ביותר מאז "The Future" שאותו הוציא ב-1992. הניו יורק טיימס כתב סקירה חיובית אך מתונה.
כהן מכונה בה "אחד כותבי האפוריזם הטובים ביותר".
באותה סקירה טענו המבקרים ג'ון פרלס, נייט צ'ינן וג'ון קרמניקה (Jon Pareles, Nate Chinen & Jon Caramanica), כי השיר "Did I Ever Love You" הוא פיספוס וטעות גדולה, בשל קולות הרקע הקופצניים שליוו את כהן.
ניק מקורמיק מאתר הטלגרף כינה את האלבום "יצירת מופת".
גם בעיתונות הישראלית זכה האלבום לביקורות טובות.
רז ישראלי מאתר nrg כתב בביקורתו כי "לאונרד כהן חותם קריירה עילאית באלבום מופת.
האלבום החדש של לאונרד כהן לא צפוי כשם שהוא עצוב, מרתק ומפתיע כפי שהגיח לעולם, בסמוך ליום הולדתו ה-80. ההשלמה של המשורר הדגול עם המוות מקבלת פנים של אלבום פרידה מופתי של אמן שלא היה ולא יהיה כמוהו לעולם".
מני אבירם מאתר "וואלה" ציין כי האלבום "מרגש עד דמעות".
באתר "יוסמיוסיק" קיבל האלבום ארבעה וחצי כוכבים מתוך חמישה, וצוין כי "יש בו [=באלבום] זרימה מופלאה של יוצר שממזג תבונה ותחושה".
האלבום הגיע למקום הראשון במצעד האלבומים הקנדי, ומכר 20,000 עותקים בשבוע הראשון לצאתו.
בשבוע השני ירד למקום השני, לאחר אלבומו של בריאן אדמס Tracks of My Years, ומכר 10,500 עותקים.
נכון לינואר 2015, נמכרו 68,000 עותקים של האלבום בקנדה.
בארצות הברית הגיע האלבום למקום ה-15 במצעד בילבורד 200, למקום הראשון במצעד הפולק ולמקום הרביעי במצעד אלבומי הרוק, ומכר 20,000 עותקים.
נכון למאי 2015, האלבום מכר 67,000 עותקים בארצות הברית.
Popular (בעברית: פופולרי) הוא השיר שייצג את שוודיה באירוויזיון 2011. השיר נכתב והולחן על ידי פרידריק קמפה, בוצע על ידי אריק סעדה.
השיר נבחר במלודיפסטיבלן, הקדם-אירוויזיון השוודי המסורתי.
Pop 2 (בעברית: "פופ 2") הוא אלבום המיקסטייפ הרביעי של הזמרת-היוצרת הפופ הבריטית צ'ארלי XCX.
האלבום יצא לאור ב-15 בדצמבר 2017, על ידי חברות התקליטים אסיילום רקורדס.
הסינגל הראשון מהאלבום, "Out of My Head", יצא לאור ב-8 בדצמבר 2017.
על גבי האלבום נתמך סיבוב ההופעות "Pop 2 Tour".
האלבום זכה לשבחים ממבקרי המוזיקה ובמטקריטיק אף קיבל ציון של 84 מתוך 100. Consequence of Sound העניקו לאלבום ציון של +B.
הגרדיאן העניקו לאלבום ציון של חמישה כוכבי זהב מתוך חמישה בסך הכל.
פיצ'פורק הפנו כלפי האלבום ביקורת חיובית מאוד, תוך שנתנו לו ציון של 8.4 מתוך 10.
PopCap Games היא מפתחת משחקים אמריקאית שנוסדה בשנת 2000, ובסיסה בעיר סיאטל.
החברה נוסדה בשנת 2000 על ידי מספר חברים.
בשנת 2002 הם הוציאו את המשחק הראשון של החברה - Bejeweled, משחק התאמת רצפים שזכה להצלחה גדולה ובמספר פרסים בענף משחקי הווידאו.
בשנת 2005 החברה התאחדה עם חברת Sprout Games, יוצרת המשחק Feeding Frenzy.
בשנת 2007 פתחה החברה את המשרד הראשון שלה מחוץ לארצות הברית - בדבלין בירת אירלנד.
בשנת 2011 החברה נקנתה על ידי משווקת המשחקים Electronic Arts תמורת 650 מיליון דולר אמריקני.
בשנת 2012 פוטרו 50 עובדים, המשרד בדבלין נסגר, ומאז ההתמקדות היא במשחקים חינמיים .
Poor Boy / Lucky Man הוא אלבומו השני של אסף אבידן והמוג'וס.
הוא יצא לאור באופן עצמאי בישראל בשנת 2009 לאחר הצלחת אלבום הבכורה שלהם 2008 The Reckoning.
האלבום יצא בישראל ב-9 בספטמבר 2009, ויצא במקור בשני שמות שונים, עטיפות וכותר רצועה שני, והשאיר את הקהל להחליט אם המספר מסמל משהו.
האלבום זכה להצלחה כמו קודמו, ואף הגיע למעמד זהב בישראל אחרי חמישה חודשים.
האלבום יצא בחלקים באירופה באפריל 2011. בין היתר, זה היה אלבום החודש ברדיו FIP הלאומי של צרפת, בעיתון ליברסיון ובמגזין אקליפסד הגרמני.
האלבום זכה גם להצלחה מסחרית מוגבלת בצרפת והגיע למקום 108 בטבלת 200 האלבומים הצרפתיים הראשונים, ונשאר שישה שבועות במצעד האלבומים הצרפתיים.
"Popstar" הוא סינגל של המוזיקאי האמריקאי די.
חאלד, בשיתוף הראפר הקנדי דרייק.
השיר יצא לאור ב-17 ביולי 2020, יחד עם שיתוף פעולה נוסף של השניים בשם "Greece", כשני הסינגלים המובילים מתוך אלבום האולפן ה-12 של חאלד, Khaled Khaled, על ידי חברות התקליטים OVO סאונד, We the Best מיוזיק גרופ ואפיק רקורדס.
בינואר 2020 טס חאלד לעיר הולדתו של דרייק טורונטו, ובילו שם השניים באולפן הקלטות.
ביוני, הכריז חאלד על שיתוף פעולה עם דרייק בעמוד האינסטגרם שלו.
עוד הכריז כי "הסינגל הראשון כבר מוכן" ואישר שהוא עובד על אלבום חדש.
לאחר שמעריציו של חאלד הציפו אותו בשאלות על שיתוף הפעולה עם דרייק, הוא אמר שהמעריצים יצטרכו "לחכות עוד קצת למוזיקה חדשה".
בתחילת יולי, אישר חאלד כי דרייק נמצא באלבומו החדש.
ב-15 ביולי, יומיים לפני צאת השיר, הודיע חאלד כי אלבום האולפן ה-12 שלו ייקרא Khaled Khaled, וכי שני שיתופי פעולה עם דרייק בשם "Popstar" ו-"Greece" יצאו לאור ב-17 ביולי.
חאלד ודרייק שיתפו פעולה פעמים רבות קודם לכן, תחילה בשנת 2009 בשיר "Fed Up", ובמהלך שנות ה-2010, בשירים "I'm On One", "No New Friends", "For Free" ו-"To the Max".
"Popstar" ו-"Greece" הופיעו לראשונה במקומות ה-3 וה-8 בהתאמה במצעד הבילבורד הוט 100, ובכך הפכו לשירים ה-24 וה-25 של דרייק שהגיעו היישר אל העשירייה הפותחת במצעד.
כמו כן, דרייק שבר את שיא כל הזמנים של מספר השירים הרב ביותר שהגיעו לעשירייה הפותחת של המצעד, תוך שהכניס כ-40 שירים ושבר את שיאה של הזמרת מדונה, בה החזיקה כ-18 שנים.
הווידאו קליפ הרשמי של השיר פורסם בערוץ היוטיוב של די.
חאלד ב-3 בספטמבר 2020. בקליפ מככב הזמר הקנדי ג'סטין ביבר.
דרייק, לעומת זאת, מופיע בתחילת הקליפ בלבד, אף על פי שהקליפ נפתח כשהוא מקבל הודעות וידאו רבות מחאלד בהם הוא מבקש ממנו להופיע בקליפ של השיר.
בעודו בסגר בקנדה, דרייק קורא לביבר להופיע בקליפ במקומו.
בקליפ משתתפת גם אשתו של ביבר, היילי בולדווין.
שנהפרסקטגוריהתוצאהמקור2020פרסי הווידאו קליפים של MTVשיר הקיץפרסי המוזיקה של MTV אירופההווידאו קליפ הטוב ביותר
Pop/Stars (מעוצב כ-POP/STARS) הוא שיר של להקת בנות הקיי-פופ הווירטואלית K/DA בהשראת קיי-פופ וירטואלי.
השיר פורסם כסינגל ב-2 בנובמבר 2018, לקידום אליפות העולם ב-League of Legends 2018. הסינגל נעשה לפופולרי, וזכה לכמות צפיות רבה בזמן קצר ביוטיוב.
את הלהקה הווירטואלית K/DA ייצגו סויון ומיון מלהקת הקיי-פופ , מדיסון ביר, שביצעו את השיר וייצגו את הלהקה כמקבילה האנושית בהופעה החיה בגמר האליפות.
מבחינה מסחרית, כבש השיר את ראש מצעד השירים הדיגיטליים העולמי, מה שהפך את KDA ללהקת בנות הקיי-פופ הרביעית שהגיעה לראש המצעד, והחמישית בסך הכל.
הלהקה K/DA מורכב מארבע דמויות וירטואליות, שקולותיהן דובבו על ידי סויון ומיון מלהקת הקיי-פופ , מדיסון ביר וג'אירה בארנס.
אורכו של השיר שלוש דקות ואחת עשרה שניות, והוא בקצב של 170 פעימות לדקה.
זהו שיר דו לשוני, הכולל שירה באנגלית, של ביר ובארנס, ובאנגלית ובקוריאנית על ידי סויון ומיון.
את השיר הלחין סבסטיאן נג'אנד.
ג'וליה אלכסנדר מ-The Verge כינתה את השיר "באנגר אמיתי".
הקליפ ל-"Pop/Stars" פורסם לצד יציאת הסינגל, והופק על ידי האולפן הצרפתי Fortiche Production.
בקליפ מופיעות דמויות שונות מהמשחק, והוא משמש לקידום סקינים חדשים במשחק.
בהמשך, פורסם גם קליפ ריקוד לשיר.
הקליפ הרשמי לשיר הצליח לצבור 30 מיליון צפיות ביוטיוב בחמשת ימיו הראשונים, והגיע ל-100 מיליון צפיות בחודש אחד.
נכון ליולי 2021, צבר השיר למעלה מ-452 מיליון צפיות ביוטיוב.
סויון, מיון, מדיסון ביר וג'אירה ברנס ביצעו את הסינגל בטקס פתיחת אליפות העולם ב-League of Legends 2018. הזמרות הופיעו לצד גרסאות מציאות רבודה לדמויות שהן מייצגות.
סויון ומיון מ- - שירה
צוות Riot Music – הפקה, הלחנה, כתיבה, הפקת קול, מיקסינג, מאסטרינג
סבסטיאן נג'אנד – הלחנה, כתיבה
ג'סטין טרנאר – הפקה בפועל
הארלו – כתיבה, קולות נוספים
לידיה פייק – תרגום קוריאני
מינג'י קים – תרגום קוריאני
אזור מכירות ארצות הברית 9,000
אזור תאריך יציאה לאור פורמט מקור שונים 3 בנובמבר 2018 הורדה דיגיטלית
PopMatters הוא כתב עת מקוון בין-לאומי לביקורת תרבות, המכסה היבטים רבים של התרבות הפופולרית.
האתר הפועל כדומיין עצמאי רב-לאומי, מפרסם ביקורות, ראיונות ומאמרים מפורטים על מרבית המוצרים והביטויים התרבותיים בתחומים כמו מוזיקה, טלוויזיה, סרטים, ספרים, משחקי וידאו, קומיקס, ספורט, תיאטרון, אמנות חזותית, נסיעות ואינטרנט.
PopMatters הוקם על ידי שרה זופקו, שהתנסתה בעבר עם הקמת האתר ללימודי תרבות אקדמאים PopCultures.
האתר הושק בסוף 1999 כאתר מקביל ל-PopCultures המספק מאמרים מקוריים, ביקורות וביקורת על מוצרי תקשורת שונים.
במשך הזמן עבר האתר מתזמון פרסום שבועי לפורמט מגזין של חמישה ימים בשבוע, והתרחב לביקורות, מאמרים וטורים קבועים.
בסתיו 2005 קהל הקוראים החודשי עלה על מיליון.
החל משנת 2006 ואילך, הפיק PopMatters מספר עמודי עיתון מאוגדים עבור שירות החדשות McClatchy-Tribune.
החל משנת 2009, מפורסמים מדי שבוע 4 טורים קבועים.
Pop (בעברית: פופ) הוא אלבום האולפן התשיעי של להקת הרוק האירית U2. הוא הופק על יד פלוד, האווי בי וסטיב אוסבורן ויצא ב-2 במרץ 1997 בחברת איילנד רקורדס.
האלבום היה המשך של השינוי המוזיקלי של הלהקה בשנות ה-90, כשהם משלבים בין השפעות של מוזיקה אלטרנטיבית, טכנו, מוזיקת דאנס אלקטרונית ואלקטרוניקה בסאונד שלהם.
ב-"Pop" נעשה שימוש במגוון של טכניקות הפקה שהיו יחסית חדשות ל-U2 כולל דגימה, לופים, מכונת תופים וסקוונסר.
ההקלטות החלו ב-1995 עם כמה מפיקים מוזיקליים כולל נלי הופר, פלוד, האווי בי וסטיב אוסבורן שהכירו ללהקה השפעות אלקטרוניקה שונות.
באותו הזמן, המתופף לארי מולן ג'וניור לא היה פעיל בגלל פציעה בגב, מה שגרם לשאר חברי הלהקה להשתמש בגישות שונות לכתיבת שירים.
כאשר מולן חזר, הלהקה החלה לעבוד מחדש על חלק גדול מהחומרים שלה, אבל התקשתה להשלים שירים.
אחרי שהלהקה אפשרה למנהל שלה, פול מקגינס, לקבוע את סיבוב ההופעות הבא שלהם ב-1997 "PopMart" לפני שהאלבום הושלם, הם הרגישו שמאיצים בהם לספק את האלבום.
אפילו אחרי שהם דחו את תאריך ההוצאה מ-1996 למרץ 1997, ל-U2 נגמר הזמן באולפן.
בפברואר 1997, U2 שחררה את הסינגל "Discothèque".
האלבום קיבל ביקורות טובות בעיקר והגיע למקום הראשון ב-35 מדינות, כולל בבריטניה ובארצות הברית.
עם זאת, המכירות של האלבום הן מהנמוכות של U2. במבט לאחור, האלבום נראה על ידי עיתונאי מוזיקה והציבור כאכזבה.
הלהקה לא הייתה מרוצה מהאלבום והם הקליטו מחדש ועשו רמיקסים לרבים מהשירים כסינגלים ולאלבומי אוסף.
במחצית הראשונה של שנות ה-90, U2 עברה שינוי דרמטי בסגנון מוזיקלי.
הלהקה התנסתה עם רוק אלטרנטיבי ומוזיקה אלקטרונית ובשימוש בדגימות באלבום מ-1991 "Achtung Baby" ובמידה גדולה יותר באלבום מ-1993 "Zooropa".
הסולן בונו והגיטריסט דה אדג' כתבו כמה שירים לפני שההקלטות של "Pop" החלו.
השירים "Mofo" ו-"Staring at the Sun" גם היו כתובים חלקית.
עבור האלבום החדש, U2 רצו להמשיך את הניסוי הקולי שלהם מ-"Achtung Baby" ו-"Zooropa".
הם שכרו מפיקים שונים כדי שיהיו להם עוד אנשים לחלוק איתם את הרעיונות שלהם.
מארק "ספייק" סטנס והאווי בי היו מהנדסי קול ראשיים.
התפקיד של האווי בי היה בהתחלה "די-ג'יי ווייבים" לפני שהוא נהיה מפיק, מהנדס קול ומיקסר.
הלהקה והאווי בי הלכו למועדוני דאנס כדי לחוות את מוזיקת ותרבות המועדונים.
U2 התחילה לעבוד על "Pop" ב-1995 והם שיתפו פעולה עם נלי הופר בלונדון, בצרפת ובאירלנד.
בספטמבר, הלהקה העבירה את ההקלטות להאנובר קווי בדבלין למחסן שהם בדיוק הפכו לאולפן.
פלוד, האווי בי, סטיב אוסבורן ומריוס דה פריס הצטרפו להופר וללהקה שם.
הסשנים נמשכו עד לדצמבר 1995 וכ-30 עד 40 שירים יצאו מהתקופה הזו.
מולן, שנעדר רוב התקופה הזו כדי להתחיל משפחה ולטפל בפציעת הגב שלו, עבר ניתוח רציני בגב בנובמבר 1995. למולן היו בעיות לתופף בתקופה הזו, מה שהכריח את U2 לזנוח את שיטות כתיבת השירים הרגילות שלהן כלהקה אבל גם אפשר להם ללכת אחרי השפעות מוזיקליות שונות.
מולן הודה שהוא התעצבן שהלהקה נכנסה לאולפן בלעדיו, מכיוון שהוא היה מודע לכך שהחלטות מרכזיות יתקבלו בחודשים הראשונים של ההקלטות.
בריאן אינו ניסה לשכנע את שאר חברי הלהקה לחכות למולן, אבל הם לא הסכימו.
דה אדג' הסביר שהמחשבה הייתה שהם הולכים להתנסות יותר עם הרעיון של מה זו להקה ולמצוא דרכים חדשות לכתוב שירים ולקבל את ההשפעות והאסתטיקה של מוזיקת הדאנס.
הם חשבו שהם יתחילו עם זה שהאווי בי ימקסס ביטים של תופים ויראו לאן זה יביא אותם.
מולן חזר לאולפן שלושה שבועות אחרי הניתוח שלו, אבל הגב שלו מנע ממנו להקדיש את עצמו לחלוטין להקלטות.
הסנשים הפסיקו בינואר 1996 כדי לאפשר למולן להחלים.
הלהקה חזרה לעשות סשנים בפברואר 1996. נלי הופר עזב את הסנשים במאי 1996 עקב ההתחייבות שלו לפסקול הסרט רומיאו וג'ולייט.
במהלך ההקלטות, U2 הרשתה למנהל פול מקגינס לקבוע את סיבוב ההופעות "PopMart" לפני שהם סיימו לעבוד על האלבום, ותחילת סיבוב ההופעות היה באפריל 1997. האלבום היה אמור לצאת ב-1996, אבל חברי הלהקה התקשו לסיים שירים.
בסופו של דבר, U2 לא הייתה מרוצה מ-"Pop".
הלהקה עבדה מחדש והקליטה מחדש הרבה מהשירים לסינגלים ולאוסף "The Best of 1990-2000".
"Pop" כולל לופים של קלטות, תכנות, סקוונסר, דגימה ומקצבי דאנס פאנקים קצביים.
גיטרת הבס של הבסיסט אדם קלייטון קיבלה עיבוד אותות קול עד למצב שהיא נשמעה כמו מקלדת בס.
ב-"Mofo" בונו מתאבל על מות אימו.
"If God Will Send His Angels" הוא שיר בו בונו מתחנן לעזרתו של אלוהים.
"The Playboy Mansion" צוחק על אייקונים של תרבות הפופ.
ב-12 בפברואר 1997, שבועיים לפני יציאת האלבום, הלהקה ערכה מסיבת עיתונאים בחלק ההלבשה התחתונה בסניף של חנות הכולבו K-Mart בניו יורק כדי להכריז על פרטים על סיבוב ההופעות "PopMart".
ב-26 באפריל 1997, ABC שידרה ספיישל על האלבום "Pop" ועל סיבוב ההופעות "PopMart".
שישה סינגלים יצאו מ-"Pop", הכי הרבה שהלהקה הוציאה מאלבום.
"Discothèque" היה הסינגל הראשון והוא יצא ב-2 בפברואר 1997 והוא היה הצלחה גדולה במסיבות ובשידורים.
הוא הגיע למקום הראשון במדינות אירופאיות רבות כולל בבריטניה.
בארצות הברית הוא הגיע למקום העשירי בבילבורד הוט 100.
"Staring at the Sun" יצא ב-15 באפריל והגיע למקום 26 בבילבורד הוט 100. "Last Night on Earth" יצא ב-14 ביולי והגיע למקום ה-57 במצעד.
"Please", "If God Will Send His Angels" ו-"Mofo" יצאו כסינגלים אבל לא הגיעו לבילבורד הוט 100.
"Pop" קיבל ביקורות טובות בעיקר.
במבט לאחור, "Pop" נחשב על ידי עיתונאי מוזיקה והציבור כאכזבה.
עם זאת, האלבום גם קיבל תשבחות, למשל מ-"Hot Press" שדרג אותו במקום ה-104 ברשימת "250 האלבומים האירים הטובים בכל הזמנים" ב-2009. ב-2003, מגזין סלנט כלל את האלבום ברשימת "Vital Pop: 50 Essential Pop Albums".
"Pop" היה הצלחה מסחרית והגיע למקום הראשון ב-27 מדינות כולל בבריטניה ובארצות הברית, אבל המכירות שלו ירדו.
האלבום ירד במהרה מרשימת עשרת האלבומים הטובים ביותר של בילבורד 200. המכירות הכלליות של "Pop" הן מהגרועות ביותר של U2.
לאחר סיבוב ההופעות "PopMart", הלהקה הביעה את חוסר הסיפוק שלה מהאלבום.
לאורך השנים אחרי סיבוב ההופעות של האלבום, U2 לא ביצעה הרבה מהשירים מהאלבום בסיבובי הופעות אחרים.
במרץ 2018, U2 הכריזה ש-"Pop" יצא מחדש ויעבור רימסטרינג על תקליט.
דה אדג' - גיטרה, קלידים, קולות רקע
לארי מולן ג'וניור - תופים, עלי הקשה, תכנות, מכונת תופים
סטיב אוסבורן - הפקה, קלידים, הנדסת קול, מיקסינג
הוואי בי - הפקה, פטיפון, קלידים, הנדסת קול, מיקסינג
מריוס דה פריס - קלידים
מארק "ספייק" סטנט - הנדסת קול, מיקסינג
אלן מולדר - הנדסת קול
דבורה מאניס-גרנדר - אישור דוגמיות
Popular (בעברית: פּוֹפּוּלָרִי) הוא סינגל שהוקלט על ידי הזמר הקנדי דה ויקנד, ביחד עם הראפר האמריקאי פלייבוי קרטי והזמרת-יוצרת האמריקאית מדונה, מתוך פסקול סדרת הדרמה של HBO "The Idol", אותה יצר ובה מככב דה ויקנד (2023).
הוא יצא לאור ב-2 ביוני 2023, על ידי חברות התקליטים ריפבליק רקורדס ו-XO, כסינגל השני מתוך הפסקול.
אותו הפסקול נוצר עבור סדרת הדרמה של דה ויקנד, The Idol, שעלתה לאקרנים ב-4 ביוני 2023 ושודרה ב-HBO.
השיר נכתב על ידי אייבל טספיי (דה ויקנד), ג'ון פליפין, ג'ורדן קרטר (פלייבוי קרטי), לילנד ויין, מייקל דין, מייקל ווקר וסם לוינסון.
הוא הופק גם על ידי טספיי, ויין ודין.
זהו שיתוף הפעולה הראשון של השלושה, כמו גם שירה הראשון של מדונה מאז "Back That Up to the Beat" מ-2022.